96/630/EY: Komission päätös, tehty 23 päivänä lokakuuta 1996, yleisen yleiseurooppalaisen solukkojärjestelmän digitaalisen maanpäällisen matkaviestinliikenteen yleisiä liittämisvaatimuksia koskevista yhteisistä teknisistä määräyksistä (II vaihe) (ETA:n kannalta merkityksellinen teksti)



Virallinen lehti nro L 282 , 01/11/1996 s. 0079 - 0084



KOMISSION PÄÄTÖS, tehty 23 päivänä lokakuuta 1996, yleisen yleiseurooppalaisen solukkojärjestelmän digitaalisen maanpäällisen matkaviestinliikenteen yleisiä liittämisvaatimuksia koskevista yhteisistä teknisistä määräyksistä (II vaihe) (ETA:n kannalta merkityksellinen teksti) (96/630/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun direktiivin 91/263/ETY (1), sellaisena kuin se on muutettuna neuvoston direktiivillä 93/68/ETY (2), ja erityisesti sen 6 artiklan 2 kohdan, sekä katsoo, että komissio on toteuttanut toimenpiteen sellaisten päätelaitetyyppien yksilöimiseksi, joiden osalta nämä yhteiset tekniset määräykset ovat tarpeen sekä määritellyt näiden määräysten soveltamisalan, toimivaltainen standardointielin on valmistellut yhdenmukaistetut standardit, joilla pannaan täytäntöön sovellettavat olennaiset vaatimukset, olisi vahvistettava vastaavat yhdenmukaistetut standardit tai niiden osat, joilla pannaan täytäntöön yhteisiksi teknisiksi määräyksiksi muutettavat olennaiset vaatimukset, yhdenmukaistettujen standardien testitapauksia koskevat sovellettavat osat on kelpuutettava etukäteen ja, kelpuutettujen testitapausten asema olisi julkaistava Euroopan yhteisöjen virallisessa lehdessä; ilmoitettujen laitosten olisi saatava jatkaa päätelaitteiden hyväksymistä komission päätöksen 94/11/EY (3) vaatimusten mukaisesti kahden vuoden siirtymiskauden ajan ja näitä laitteita olisi voitava saattaa edelleen markkinoille ja ottaa käyttöön siirtymäkauden jälkeen, olisi kumottava päätös 94/11/EY siirtymäkauden päätyttyä, tätä päätöstä olisi tarkistettava, jotta voidaan varmistaa ilmoitettujen laitosten johdonmukaisuus sovellettavien yhdenmukaistettujen standardien arvioimisessa, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, mukaan lukien aktiivinen lisälaite, jos se muuttaa päätelaitteen sellaisia ominaisuuksia, joilla on vaikutusta päätelaitteen olennaisten vaatimusten mukaisuuteen, jotka on tarkoitus liittää yleiseen yleiseurooppalaiseen solukkojärjestelmäisen digitaalisen maanpäällisen matkaviestinliikenteen verkkoon 2 artiklan 2 kohdan mukaisesti. 2. Tässä päätöksessä vahvistetaan yhteiset tekniset määräykset käsittämään yleiset liittämisvaatimukset, joita sovelletaan solukkojärjestelmäisen maanpäällisen matkaviestinliikenteen päätelaitteisiin sellaisen yleisen yleiseurooppalaisen solukkojärjestelmäisen digitaalisen maanpäällisen matkaviestinliikenneverkon osalta, jossa käytetään jatkuvaa modulaatiomenetelmää ja joka toimii 900 MHz:n kaistalla, kun kanavaerotus on 200 KHz:ä sekä soveltaa TDMA-kanavointiperiaatetta. 2 artikla 1. Yhteiset tekniset määräykset sisältävät yhdenmukaistetun standardin sovellettavat osat, jotka toimivaltainen standardointielin on valmistellut panemalla täytäntöön direktiivin 91/263/ETY 4 artiklan c-f alakohtien olennaiset vaatimukset. Viittaukset tähän standardiin ja sen sovellettaviin osiin ovat liitteissä I ja II. 2. Päätelaitteet, jotka ovat 1 kohdassa tarkoitettujen tämän päätöksen yhteisten teknisten määräysten mukaisia, täyttävät direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (4) ja 89/336/ETY (5) vaatimukset. 3 artikla Direktiivin 91/263/ETY 9 artiklassa tarkoitettujen menettelyjen suorittamiseen nimetyt ilmoitetut laitokset käyttävät tämän päätöksen 1 artiklan 1 kohdassa tarkoitettujen II vaiheen päätelaitteiden osalta liitteissä I ja II tarkoitettuja yhdenmukaistetun standardin sovellettavia osia tai varmistavat niiden käytön viimeistään 24 päivänä lokakuuta 1996. 4 artikla Ilmoitetut laitokset saavat hyväksyä päätöksen 94/11/EY vaatimusten mukaisesti päätelaitteita kahden vuoden ajan 24 päivästä lokakuuta 1996 ja näitä päätelaitteita saadaan edelleen saattaa markkinoille ja ottaa käyttöön tuon ajanjakson jälkeen. 5 artikla Tätä päätöstä tarkastellaan uudelleen viimeistään kuuden kuukauden kuluttua sen tekemisestä. 6 artikla Kumotaan päätös 94/11/EY 24 päivästä lokakuuta 1998. 7 artikla Tämä päätös on osoitettu kaikille jäsenvaltioille. Tehty Brysselissä 23 päivänä lokakuuta 1996. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1 (3) EYVL N:o L 8, 12.1.1994, s. 20 (4) EYVL N:o L 77, 26.3.1973, s. 29 (5) EYVL N:o L 139, 23.5.1989, s. 19 LIITE I Viittaus sovellettavaan yhdenmukaistettuun standardiin Päätöksen 2 artiklassa tarkoitettu yhdenmukaistettu standardi on seuraava: Eurooppalainen solukkojärjestelmäinen digitaalinen matkaviestinliikennejärjestelmä (II vaihe); GSM-järjestelmän (Global System for Mobile Communications) matkaviestimiin sovellettavat liittymisvaatimukset; Pääsy ETSI Euroopan telealan standardointilaitos (ETSI) ETSI-sihteeristö TBR 19 päivänä [lokakuuta] 1996 (lukuun ottamatta alkusanoja ja kaikkia muita kuin liitteessä II tarkoitettuja vaatimuksia) Täydentävät tiedot Euroopan telealan standardointilaitos on tunnustettu neuvoston direktiivin 83/189/ETY (1) mukaisesti. Edellä mainittu yhdenmukaistettu standardi on laadittu direktiivin 83/189/ETY menettelyjen mukaisesti annetun valtuutuksen nojalla. Mainitun yhdenmukaistetun standardin teksti on saatavissa kokonaisuudessaan Euroopan telealan standardointilaitoksen osoitteesta: Institut européen des normes des télécommunications F-06921 Sophia Antipolis Cedex. (1) EYVL N:o L 109, 26.4.1983, s. 8 LIITE II TBR 19:n sovellettavat osat >TAULUKON PAIKKA>